- mne
                                         udskrift
                                              af
                         sø- & handelsrettens dombog
                                        ____________
dom
afsagt den 24. maj 2016.
p-7-15, p-8-15, p-9-15
                                   jens hansen
                                   og
                                   flexi leasing aps
                                   og
                                   mariusz kolakowski
                                   (alle ved advokat allan vistisen)
                                   mod
                                   anpartsselskabet af d. 1. december 2014
                                   under konkurs
                                   (advokat finn lynge jepsen)
indledning og parternes påstande
sagen handler om, hvorvidt anmelderne har seperatistret til henholdsvis en bobcat x325 mi-
nigraver, en range rover, en seat leon og en volkswagen touran.
                                                 -2-
p-7-15
jens hansen har nedlagt påstand om, anpartsselskabet af d. 1. december 2014 under kon-
kurs v/kurator finn lynge jepsen skal anerkende, at jens hansen som separatist udtager en
bobcat x325 minigraver (hvid).
p-8-15
flexi leasing aps har nedlagt påstand om, at anpartsselskabet af d. 1. december 2014 under
konkurs v/kurator finn lynge jepsen skal anerkende, at flexi leasing aps som separatist
udtager en bil af mærket range rover reg. nr. ah 96 323, stel nr. sallsaa147a984882.
p-9-15
mariusz kolakowski har nedlagt påstand om, at anpartsselskabet af d. 1. december 2014
under konkurs v/kurator finn lynge jepsen skal anerkende, at mariusz kolakowski som se-
paratist udtager følgende biler:
 -    vw, touran 1.4 tsi reg. nr. aa 62 915, stel nr. wvgzzz1tzdw022903,
 -    seat, leon 2,0 fsi reg. nr. ye 58 189, stel nr. vsszzz1pz7r012840.
anpartsselskabet af d. 1. december 2014 under konkurs v/kurator finn lynge jepsen har
nedlagt påstand om frifindelse i alle tre sager.
oplysningerne i sagen
det konkursramte selskab
den 22. september 2010 stiftede kasper benjamin andersen anpartsselskabet af 1. december
2014, som tidligere hed dansk automobil børs kbh aps (herefter kaldet dab), med et kon-
tantindskud på 125.000 kr. kasper benjamin andersen fungerede som selskabets direktør
frem til konkursen.
                                                   -3-
selskabet drev auktionsvirksomhed fra bådehavnsgade 46 i sydhavnen i københavn og fo-
restod et betydeligt salg af køretøjer for rigspolitiet. af udskrift fra erhvervsstyrelsens
hjemmeside af 14. april 2015 fremgår det, at selskabets formål var at;
       ”… lease køretøjer til privatpersoner samt virksomheder i danmark. desuden er der de-
       tailhandel med personbiler, varebiler, minibusser og andre køretøjer samt tilbehør til dis-
       se…”
ifølge kurators oplysninger er selskabets seneste offentliggjorte regnskab fra 2013, som blev
aflagt den 12. august 2014. årsrapporten var ikke revideret, da revisionen var fravalgt af sel-
skabets ledelse.
den 6. januar 2015 erklærede sø- & handelsretten selskabet for konkurs og udpegede advo-
kat finn lynge jepsen som kurator. steen richard andersen, som er far til selskabets direk-
tør, mødte i skifteretten på vegne af selskabet.
p-7-15: bobcat x325 minigraver (hvid),
der er under sagen fremlagt diverse billeder af den omhandlede bobcat, som efter det oply-
ste, er optaget omkring 2007. der er endvidere fremlagt kvitteringer angående dabs køb og
salg af et køretøj af mærket ssang yong rexton 2,7 xdi og en atlet climax el-stabler med la-
der.
af udateret print fra dabs hjemmeside fremgår det, at dab tidligere har haft en kubota
kx41-3v minigraver til salg på tvangsauktion.
i begyndelsen af februar 2015 tog kurator, under en besigtigelse af ejendommen beliggende
på depotvej 7, 4700 næstved, den omhandlede bobcat i konkursboets besiddelse.
den 25. februar 2015 anmeldte steen richard andersen på vegne af jens hansen krav om, at
bobcat’en blev udleveret af konkursboet.
                                                -4-
p-8-15: range rover sport
den 27. september 2013 indgik flexi aps, som leasinggiver, en aftale med steen richard an-
dersen, som leasingtager, om flexleasing af køretøjet for perioden fra den 15. august 2013 til
den 14. august 2014. køretøjets restværdi efter leasingperiodens udløb blev i leasingkontrak-
ten sat til 64.750 kr.
range roveren var, ifølge registreringsattest af 16. oktober 2013, ejet af dab. brugeren var
anført som steen richard andersen
det fremgår af slutseddel af 15. juni 2014, at steffen kok solgte en campingvogn af mærket
tabbert til ole lentz for 49.500 kr.
af udskrift af flexi leasing aps’ bogføring vedrørende køretøjet, fremgår det, at flexi lea-
sing aps den 25. juli 2014 købte køretøjet af dab for 68.000 kr. med tillæg af salær på 2.000
kr. og moms 500 kr. i alt 70.500 kr.
flexi leasing aps har endvidere fremlagt et kontoudtog fra dabs virksomhedskonto i nor-
dea fra den 17. august 2014, hvoraf fremgår, at der den 14. august 2014 blev overført 270.100
kr. til kontoen med teksten ”cit bogføring nokas 310714”.
flexi leasing aps har fremlagt årsrapport for perioden 1. januar 2014 til den 31. december
2014. der er fravalgt revision af regnskabet. af regnskabet fremgår det, at selskabets kortfri-
stede gældsforpligtelser i alt var 105.497 kr.
den 24. september 2014 afslog skat en ansøgning om flexleasing under henvisning til, at
køretøjets reelle markedspris afveg væsentligt fra den angivne pris set i forhold til, at det var
interesseforbundne parter, der havde indgået aftalen.
                                                   -5-
flexi leasing aps og steen richard andersen indgik den 21. oktober 2014 en ny leasingafta-
le.
efter selskabets konkurs, anmodede kurator ved e-mail af 4. februar 2015 til steen richard
andersen om, at bilen blev udleveret til konkursboet.
senere samme dag svarede steen richard andersen ved e-mail:
      ”til advokat
      køretøjet ejer ikke af dab og har aldrig gjort det!
      der svensk ejet og er pt i sverige!
      med venlig hilsen
      steen andersen…”
i begyndelsen af februar 2015 satte boet sig i besiddelse af køretøjet.
den 12. februar 2015 anmeldte steen richard andersen på vegne af flexi leasing aps krav
om udlevering af bilen af konkursboet.
p-9-15: seat, leon og volkswagen touran
seat leon var ifølge registreringsattest, sidst ændret den 31. august 2006, ejet af rigspolitiet.
på attesten var der ved stempel påført ”motorkøretøj lbnr. 17943”.
volkswagen touran var, ifølge registreringsattest af 1. november 2012, ejet af rigspolitiet.
det fremgår af dabs faktura 3301, at mariusz kolakowski den 21. januar 2014 på en auktion
købte en seat leon med stel nr. vsszzz1pz7r012840 for i alt 18.000 kr. inklusiv salær og
moms af dab.
                                                 -6-
af udskrift af kontoudtog af dabs virksomhedskonto i nordea fra den 16. marts 2014 frem-
går det, at der den 7. marts 2014 blev overført 200.950 kr. til kontoen med teksten ”cit bogfø-
ring nokas 060314”. beløbet fremgår også af nokas posespecifikation af 7. marts 2014, hvor
der tillige fremgår 3.300 euro.
den 1. maj 2014 anmodede rigspolitiet dab om, at dab sælger motorkøretøjet af mærket
volkswagen touran på auktion. om køretøjet var det blandt andet oplyst, at køretøjets kabi-
ne var udbrændt.
den 15. maj 2014 sendte kasper benjamin andersen en e-mail til kim petersen fra rigspoliti-
et med en salgsoversigt over dabs solgte biler med oplysning om, at 578.475 kr. var overført
til politiet. af oversigten fremgår det endvidere, at seat leon 2.0, fsi var solgt for 16.000 kr.
med tillæg af 2.000 kr. i salær. salget var påført løbenr. 17943.
af dabs virksomhedskontoudtog af 18. maj 2014 fremgår det, at der den 15. maj 2014 blev
overført 578.475 kr. til rigspolitiet.
det fremgår af dabs faktura 3375, at mariusz kolakowski den 25. juni 2014 købte en volks-
wagen touran med stel nr. wvgzzz1tzdw022903 for i alt 24.500 kr. inklusiv salær og
moms af dab.
af dabs virksomhedskontoudtog af 15. september 2014 fremgår det, at der den 12. septem-
ber 2014 blev overført 314.875 kr. til rigspolitiet.
der er under sagen fremlagt diverse billeder af en volkswagen touran, herunder billeder af
en udbrændt kabine.
der er endvidere fremlagt vekselkvittering udstedt af kantor wymiany walut, hvor der er
vekslet fra zlotych til euro.
                                                 -7-
mariusz kolakowski anmeldte den 2. marts 2015 sit krav om udlevering af bilerne af mær-
kerne seat leon og volkswagen touran mod konkursboet.
forklaringer
der er under sagen afgivet forklaring af kasper benjamin andersen, jens hansen, mariusz
kolakowski, jan nilsson og henrik thomsen.
kasper benjamin andersen har bl.a. forklaret, at han stiftede dab i 2010, som på det tids-
punkt hed flexi leasing aps. han omdøbte selskabet til dansk automobil børs kbh i 2011.
dab solgte biler på auktion for politiet. han var administrerende direktør, auktionsleder og
udførte alle typer opgaver i selskabet. selskabet købte ikke selv ting. i enkelte tilfælde havde
selskabet dog købt bil-lifte fra kina samt en palleløfter. tingene blev solgt igen på auktion,
da de alligevel ikke kunne bruges af selskabet.
selskabet blev først drevet fra et lejemål beliggende på sandbækvej i rødovre. ved lejemå-
lets udløb, lejede selskabet lokaler på bådhavnsvej i sydhavnen, indtil driftens ophør. sel-
skabet var lejer i et andet lejemål i 2012 i københavn, som senere blev fremlejet. selskabet var
ikke lejer i eller ejer af andre ejendomme.
det var selskabets eksterne revisor/bogholder, der lavede regnskaberne. dabs regnskab fra
2013 var udarbejdet af michael vestergaard fra omnia. da revisionen var dyr, valgte han
selv at indtaste regnskabet hos erhvervsstyrelsen. der var alene enkelte poster, hvor bilagene
manglede, og der var bogført frem til 2013. i 2014 afleverede selskabet dets bilag til michael
vestergaard, men han bogførte dem ikke, selvom der var betalt herfor.
efter hver auktion blev der udarbejdet et købsbilag for den solgte bil. ”k” stod for kontant
betaling. ”d” stod for betaling med dankort og ”b” stod for betaling via banken. nogle af bi-
lerne blev solgt uden afgift, hvorefter bilerne blev eksporteret ud af landet.
                                                -8-
ejendommen på depotvej 7 i næstved var en lagerhal, som indtil 2009 var eget af sr-design
a/s, som var et byggefirma drevet af hans far, steen richard andersen. han havde været
ansat i sr-design a/s i salgsafdelingen. da jyske bank forlangte, at sr-design a/s skulle
sælge nogle af sine aktiver, blev lagerhallen med indhold solgt til henrik thomsen. der var
forsat private ting og andre familiemedlemmers genstande opbevaret i hallen. i efteråret
2013 var der en kort periode, hvor der stod nogle biler, der ventede på at blive solgt på auk-
tion. dab havde derudover ikke aktiviteter på adressen. omkring tidspunktet for konkursen
opfordrede han auktionskøberne til at hente deres biler, der stod parkeret på bådehavnsgade
46 i sydhavnen. nogle biler blev flyttet til depotvej, hvilket han ikke orienterede kurator om.
det er jens hansen, der ejer minigraveren, der stod på depotvej 7 i næstved. jens hansen
købte den i 2009. dab havde ikke noget med den at gøre. derudover stod der fem, seks biler.
to af dem tilhørte mariusz kolakowski. de øvrige biler skulle sælges på auktion.
mariusz kolakowskis biler var købt uden afgift. de var tidligere brugt som politibiler.
han udstedte faktura 3301 den 21. januar 2014. denne dato var ikke nødvendigvis sammen-
faldende med selve auktionsdagen eller med betalingsdagen. umiddelbart efter auktionerne
blev der lavet håndskrevede kvitteringer til køberne, når de havde betalt depositum eller he-
le købesummen. fakturaen blev først lavet efterfølgende. han tog imod betalingen fra ma-
riusz kolakowski. mariusz kolakowskis betalte oftest med euro.
mariusz kolakowskis havde købt 10-12 biler hos dab. mariusz kolakowskis spurgte ham,
om han måtte opbevare nogle biler i sydhavnen, hvilket han afviste. mariusz kolakowskis
fik i stedet lov til at parkere dem ved depotvej 7 i næstved. bilen af mærket seat leon blev
formentlig stillet der i sensommeren 2014.
bilen af mærket volkswagen touran kunne ikke køre på grund af dens skader. mariusz ko-
lakowski købte bilen kontant, hvilket var normalt for auktionskøberne. han husker ikke den
præcise dato. på auktionsdagen blev der altid betalt et depositum. normalt skulle resten af
købesummen betales dagen efter.
                                               -9-
det var ham, der gav mariusz kolakowski besked om, at bilerne var beslaglagt at kurator.
i 2007 købte sr-design a/s en ranger rover. i 2009 eller 2010 indfriede han restgælden i bi-
len over for jyske finans. han indskød den som et aktiv i dab, hvorefter han havde et tilgo-
dehavende i dab for værdien af bilen. i 2012 blev bilen solgt til sverige. den kom tilbage til
danmark via en flexleasingkontrakt, hvor dab var leasingiver og hans far, steen richard
andersen, var leasingtager. flexi aps var et binavn under dab. skat godkendte leasing-
kontrakten.
den reelle leasingperiode for den nye leasingaftale af 27. september 2013 var fra den 16. ok-
tober 2013 til den 15. oktober 2014, da skat godkendte kontrakten den 16. oktober 2013.
dab solgte range roveren i 2014 til flexi leasing aps for 70.500 kr, hvilket også fremgik af
købsfakturaen af 25. juli 2014. det var steffen kok, der betalte kontant for bilen. steffen kok
havde herefter et tilgodehavende i firmaet. kontantbetalingen blev lagt i selskabets nokas-
boks, som efter tømning blev sat i banken. der kom en kvittering, når der blev lagt penge
i. købesummen, der blev indbetalt i banken den 1. august 2014, blev på kontooversigten bog-
ført som ”cit bogføring nokas”.
inden udløbet af leasingkontrakten, blev der den 7. august 2014 indsendt en ny leasingkon-
trakt til skat. skat afslog den 24. september 2014 ansøgningen om at betale forholdsmæs-
sig registreringsafgift, og der blev udarbejdet en revideret leasingkontrakt. i den reviderede
kontrakt blev førstegangsydelsen på leasingen hævet til 9.000 kr., så forrentningen blev ac-
ceptabel. den reviderede kontrakt, underskrevet den 21. oktober 2014, blev herefter sendt
ind igen. bilen fortsatte med at køre, selvom kontrakten var udløbet, da dette var normal
praksis, når man afventede skats godkendelse. den nye kontrakt skulle efter skats god-
kendelse modregne den tid, som bilen allerede havde kørt inden godkendelsen. skat nåede
ikke at godkende den reviderede kontrakt inden selskabets konkurs.
det er ikke korrekt, at dab købte bilen for 70.500 kr. dab købte bilen for 76.250 kr. og flexi
leasing købte den for 70.500 kr.
                                                - 10 -
da steen richard andersen skrev e-mailen af 4. februar 2015 til kurator, rodede han tingene
sammen. det er korrekt, at bilen ikke længere var ejet af dab, og at den havde tidligere væ-
ret solgt til sverige.
jens hansen (p-7-15) har bl.a. forklaret, at han var ansat som chauffør og kørte med rende-
graver hos sr-design a/s inden konkursen. steen richard andersens kone er hans søster.
han købte bobcatten med nummeret 320 eller 325 i 2009 af sr-design a/s for 15.000 kr., da
steen richard andersen manglede penge. han kan ikke finde fakturaen til den. da han køb-
te den, var forruden og ruden i den venstre dør i førerhuset smadret. det blev aldrig lavet,
da forruden i sig selv kostede 10.000 kr. han lånte bobcatten ud til blandt andet steen ri-
chard andersen og henrik thomsen. henrik thomsen stillede bobcatten i hallen på depot-
vej 7 i næstved, da den ikke kunne stå udenfor uden ruder. han havde også en græsslå-
ningsmaskine stående, som heller ikke er udleveret af konkursboet.
mariusz kolakowski (p-9-15) har bl.a. forklaret, at han kommer fra polen og arbejder i dan-
mark. han er uddannet chauffør og mekaniker og arbejder for tiden på et lager. han købte
bilerne med af mærkerne seat leon og volkswagen touran på en af dabs auktioner, hvor
han kom jævnligt. han har i alt købt ca. 10 biler på auktionerne.
han køber bilerne for at sælge dem videre i polen. seat leon’en skulle dog registreres til ham
selv i danmark. han afgav bud over telefonen. han betalte bilen med euro, som han havde
vekslet i polen. han fik transporteret bilen til polen, hvor gearkassen blev repareret.
han kendte kasper benjamin andersen fra auktionerne. han har ikke arbejdet for kasper
benjamin andersen eller hans far. kasper benjamin andersen afslog at sælge hans seat leon
på en ny auktion. han fik i stedet lov til at lade den stå på parkeringspladsen ved depotvej i
næstved.
                                                - 11 -
han betalte for volkswagen touran med 3.600 euro og resten i danske kroner. han betalte
ugen efter auktionen. han havde også købt to andre biler på andre auktioner, som han
transporterede samlet til polen. han købte oftest bilerne kontant. touran’en blev transporte-
ret tilbage til danmark efter, at den var repareret. han ville sælge touran’en via den blå
avis. kasper benjamin andersen gav ham lov til at stille bilen på parkeringspladsen ved
depotvej i næstved, da han ikke måtte sætte den på parkeringspladsen hos dab i køben-
havn. billedet af bilen i ekstrakten er taget hos hans far i polen.
vedrørende e-mailen sendt til kurator den 2. marts 2015, var han usikker på, om han havde
sendt den. han husker ikke, hvor han præcist befandt sig på det tidspunkt, men han havde
været i frankrig omkring det tidspunkt. han var ikke i italien.
jan nilsson har bl.a. forklaret, at han var ansat som pladsmand hos dab fra 2011 og indtil
konkursen. han flyttede bilerne og udleverede dem til køberne. efter auktionerne modtog
køberne en håndskreven kvittering. for at få udleveret bilen, skulle denne kvittering fremvi-
ses. under auktionerne tog han imod beskeder eller servicerede kunderne. han tog nogle
gange imod bud over telefonen. der var mange, der betalte for bilerne kontant, også med eu-
ro, eller med dankort. for at få bilen med hjem med det samme, skulle der betales kontant.
bilerne blev solgt for mellem 5.000 kr. og 20.000 kr. der var en del polakker og svenskere,
som købte bilerne. pengene blev lagt i en boks, der blev tømt én gang om ugen.
dab solgte ikke egne varer på auktionerne. der var vist lejet en lagerhal i næstved, men han
kendte ikke til lejeforholdet. han havde selv adgang til lagerhallen. der stod på et tidspunkt
parkeret nogle biler fra dab. der stod en minigraver i lagerhallen. det var den samme som
på billedet i ekstrakten, da han kunne se at ruden i førersiden var knust. billedet var for-
mentlig taget i 2004 eller 2005, hvor huset blev bygget.
han kender ikke andet til bilen af mærket seat leon end, at han kunne se at den var blevet
solgt på auktion. han har ikke set den på depotvej i næstved. bilen holdt over 6 måneder på
pladsen i bådehavnsgade i sydhavnen, før den blev afhentet. han ved ikke, hvordan den var
blevet udleveret.
                                             - 12 -
han husker, at volkswagen touran var udbrændt. det var en tidligere politibil. han mener,
at det var ham, der udleverede bilen til mariusz kolakowski. han husker ikke, hvordan det
skete.
henrik thomsen har bl.a. forklaret, at han var udlejer af lagerhallen beliggende på depotvej
7 i næstved. hallen var udlejet til dab.
han mødte steen richard andersen i år 2000 gennem fælles bekendte. i 2003 spurgte steen
richard andersen ham, om han ville lave vvs for hans firma, hvorefter han blev tilknyttet
som underentreprenør i sr-design a/s, der byggede huse på sjælland og øerne. sr-design
a/s lukkede på grund af finanskrisen.
i 2007 eller 2008 spurgte steen richard andersen ham, om han ville købe ejendommen på
depotvej i næstved, hvilket han gjorde. lejen blev betalt af mariendal holding og blev brugt
som sr-design a/s’ lager for byggematerialer og maskiner.
i 2013 sagde steen richard andersen, at dab skulle overtage lejemålet, hvilket han accepte-
rede. han udstedte herefter fakturaer til dab, som kun blev betalt én til to gange. lejeaftalen
var alene mundtlig og fortsatte på samme vilkår som tidligere. lagerhallen blev ikke ryddet i
forbindelse med, at dab overtog lejemålet.
jan nilsson ringede til ham og spurgte, om han måtte lave en ansøgning som arbejdsmand til
ham, idet dab var gået konkurs. han kendte ikke til konkursen og kontaktede derfor kon-
kursboets kurator. kurator havde ikke kendskab til lejemålet. han ville gerne gøre krav gæl-
dende, da selskabet skyldte ham mange penge for manglende husleje. kurator besigtigede
efterfølgende ejendommen. han var der ikke selv.
under besigtigelsen afhentede kurator nogle effekter, og de der havde ting til gode kunne
afhente dem. ejendommen er i dag blev ryddet for inventar, og der er kommet en ny ejer.
                                                      - 13 -
han så en bobcat på ejendommen, og han mener, at den fortsat står der. han har ikke været
på ejendommen, siden kurator var der, da han ikke har haft interesse heri. hans far lånte
nøglen af ham, hvis der skulle gives adgang til ejendommen.
han har ikke længere et godt forhold til steen richard andersen.
parternes synspunkter
for sagsøgerne, jens hansen, flexi leasing aps og mariusz kolakowski, er der i det væsent-
lige procederet i overensstemmelse med påstandsdokumentet af 5. april 2016 hvoraf bl.a.
fremgår:
      ”det gøres overordnet fælles til støtte for de nedlagte påstande, at sagsøgtes adkomst til
      og besiddelse af de omhandlende effekter allerede som følge af, at sagsøgte ikke trods op-
      lysning om det modsatte kan fremlægge dokumentation for lejeforholdet vedrørende
      ejendommen depotvej 7, 4700 næstved, hvor sagsøgte krævede sig sat i besiddelse af de i
      sagen omhandlede effekter.
      det er i den forbindelse en skærpende omstændighed, at de på ejendommen værende ef-
      fekter blev opbevaret sammen med en lang række af andre effekter, som nu umiddelbart
      er udleveret til rette ejer, eller må antages forsat at være opbevaret på ejendommen, og
      som helt åbenbart ikke vedrører driften af selskabet forud for konkursen. sagsøgte har
      haft anledning til og opfordret til at fremlægge billeddokumentation, herunder billeddo-
      kumentation af bobcat x325 minigraver (hvid) og udskrift af anlægskartoteket. ved ikke
      at fremlægge billeddokumentation og/eller registreringsrapporter samt udskrift af an-
      lægskartoteket og sammenholdt med, at der ikke er fremlagt lejekontrakt for forholdet,
      må det derfor lægges til grund, at ingen dele af det på ejendommen beliggende depotvej
      7, 4700 næstved tilhører konkursboet.
      allerede som følge heraf bestrides det, at sagsøgte med rette kan og kunne sætte sig i be-
      siddelse af effekterne og effekterne derfor skal udlægges til de retsmæssige ejere.
      fsva. bobcat x325 minigraver (hvid) gøres det gældende, og idet sagsøgte ikke har besva-
      ret opfordring 3a, 4a og 5a, at den i sagen omhandlede bobcat x325 minigraver (hvid)
      har tilhørt sr-design-koncernen, hvilken koncern blev taget under konkurs som-
      mer/efterår 2008, og allerede som følge heraf længe forud for stiftelsen af selskabet 22.
      september 2010, kan selskabet ikke have erhvervet den omhandlede bobcat x325 mini-
      graver (hvid), men derimod blev erhvervet af sagsøger jens hansen.
      fsva. range rover reg. nr. ah 96 323, stel nr. sallsaa147a984882 gøres det til støtte
      for den nedlagte påstand gældende, at range roveren ved faktura 3512 udstedt af sag-
      søgte den 25. juli 2014 er solgt til sagsøger.
                                              - 14 -
købesummen kr. 70.500,00 blev betalt kontant til selskabet, som det var kutyme for sel-
skabets drift og transaktionssporet er belyst ved fremlæggelse af bogføringen hos sagsø-
ger.
købesummen indgik på selskabets konto nr. 6274 754 565 i nordea bank a/s den 1. au-
gust 2014.
faktura og ansøgning om forholdsmæssig registreringsafgift blev første gang indsendt til
skat den 6. august 2014 og således længe inden selskabets konkurs den 6. januar 2015.
registreringsattesten på range rover er ikke i sig selv dokumentation for ejerskab til kø-
retøjet, hvilket også fremgår af registreringsattesten, og årsagen til at omregistrering ikke
allerede forud for konkursen var foretaget skyldtes, at omregistrering på en ikke afgifts-
berigtiget bil først kan foretages, når skat har godkendt leasingkontrakten om for-
holdsmæssig registreringsafgift.
sagsøgte har således uretmæssigt beslaglagt range roveren.
sagsøgte har ikke dokumenteret at være retmæssig ejer af range roveren.
det gøres gældende, at sagsøger ved fremlæggelse af dokumentation i form af købsfaktu-
raer, kontoudtog og indsendelse af ansøgning til skat samt bogføringen hos sagsøger,
langt udover hvad der kan anses for rimelig dokumentation, fuldt ud har løftet bevisbyr-
den for ejerskabet og betaling.
det bestrides, at der skulle gælde skærpede beviskrav, som gjort gældende af sagsøgte.
såfremt sagsøgte til trods for den fremlagte dokumentation betvivler rigtigheden heraf,
så må sagsøgte foranstalte forholdene underkastet strafferetlig efterforskning.
fsva. køretøjer vw, touran 1.4 tsi reg. nr. aa 62 915, stel nr. wvgzzz1tzdw022903
og seat, leon 2,0 fsi reg.nr. ye 58 189, stel nr. vsszzz1pz7r012840 må det med frem-
læggelsen af købsfakturaerne udstedt af selskabet og med kvittering for kontant betaling
af købesummerne lægges til grund, at sagsøgte mariusz kolakowski har betalt og er ejer
af køretøjerne.
det gøres gældende, at der ikke udover det allerede dokumenterede kan opstilles yderli-
gere krav til dokumentationen herfor, særligt når købesummerne, hvilket er ubestridt, er
videreafregnet til rigspolitiet, og når der som tilfældet er her, er kutyme for kontant beta-
ling i forbindelse med køb på auktion. købesummernes relative beskedne størrelse tilsi-
ger heller ikke, at bankhævning er nødvendiggjort, og et sådan krav kan således ikke
med rimelighed opstilles.
rigspolitiet har modtaget betaling herfor henholdsvis den 15. maj 2014 sammen med en
større overførsel på kr. 578.475 og den 12. september 2014 ligeledes med en større over-
førsel på kr. 314.875.
selskabets virksomhed var auktionsvirksomhed og primært auktion af køretøjer, og sel-
skabet havde ikke eget varelager, såvel som selskabet selv var afskåret fra at byde på ind-
leverede køretøjer. det bestrides derfor, at selskabet skulle have erhvervet køretøjerne på
auktion endsige være ejer heraf.
                                                        - 15 -
      det gøres gældende, at såfremt sagsøgte betvivler rigtigheden af den fremlagte doku-
      mentation, så må sagsøgte foranstalte forholdene underkastet strafferetlig efterforsk-
      ning…”
for konkursboet efter anpartsselskabet af d. 1. december 2014, er der i det væsentlige proce-
deret i overensstemmelse med påstandsdokumentet af 5. april 2016, hvoraf bl.a. fremgår:
      ”det kan lægges til grund, at det konkursramte selskab også handlede med ”egne” effek-
      ter. jeg henviser til selskabets registreringer i erhvervsstyrelsen, hvor det fremgår:
      ”selskabets formål er at lease køretøjer til privatpersoner samt virksomheder i danmark. desuden
      er der detailhandel med personbiler, varebiler, minibusser og andre køretøjer samt tilbehør til dis-
      se.”
      at det konkursramte selskab også drev virksomhed med salg af ”egne” køretøjer fremgår
      også af afregningsnotaer angående selskabets køb og salg af køretøj af mrk. ssang
      young rexton 2,7 xdi (bilag h) samt nota angående salg af ”atlet climax el-stabler m.
      lader” (bilag i).
      godkendelse af krav på udlevering af de i nærværende sag omhandlede køretøjer har
      konkursboet ikke kunnet indstille, da det ikke er tilstrækkelig dokumenteret, at sagsø-
      gerne i de anlagte sager (p-7-15, p-8-15 og p-9-15) har ejendomsretten til nævnte køretø-
      jer, og/eller har betalt købesummen for påstået erhvervelse heraf, jf. mine udbydende
      bemærkninger i afsnit 2.1-2.4 nedenfor.
      generelle bemærkninger
      der foreligger i ingen af sagerne klare og entydige oplysninger fra uafhængige parter,
      som dokumenterer den påståede adkomst til de pågældende effekter.
      konkursboet har opfordret (a) sagsøgerne til at dokumentere, at der er sket betaling af
      de påståede erhvervelser ved fremlæggelse af dokumentation for de underliggende beta-
      lingsstrømme, hvilket fortsat ikke er sket.
      dokumentation i form af eksempelvis bankkontoudtog, hvorpå det fremgår, at kontante
      midler er overført til anden konto eller hævet og tidspunkterne herfor, så det er muligt at
      kortlægge de tilhørende betalingsstrømme og fastslå betaling, bør ikke give anledning til
      problemer og er ikke et urimeligt krav at stille i det foreliggende tilfælde.
      denne form for dokumentation under omstændigheder som de foreliggende, herunder
      straffesagen mod det konkursramte selskabs direktør (kasper benjamin andersen) samt
      direktørens fader (steen richard andersen) behandlet af retten i næstved under sag nr.
      ss 5846/2013 (afsnit 3.4 i svarskriftet s. 3), må som minimum kræves. om straffesagens
      indehold fremgik følgende af rettens pressemeddelelse af 19. marts 2015:
      ”sagen drejede sig ifølge anklagemyndigheden blandt andet om sort aflønning af medarbejdere i en
      større byggekoncern og indehaverens (steen richard andersen, min tilføjelse) brug af koncernens
                                                  - 16 -
midler til private formål ved, at han stak penge i egen lomme, som folk betalte koncernen sort som
del af betalingen for de enfamiliehuse, som de fik opført af koncernen.”
det bemærkes i den forbindelse, at konkursboet ikke er i besiddelse af oplysninger, bog-
føringsmateriale m.m., som understøtter de påståede ejerskaber/overdragelser og de på-
ståede betalinger herfor. det fremlagte oplysninger i sagerne er tilvejebragt af sagsøgerne
efter konkursens indtræden, hvilket i sagens natur svækker den bevismæssige værdi af
sådanne oplysninger.
manglende dokumentation for ejerskab af bobcat 2,5 ton mini-graver
det bestrides, at det ud fra de foreliggende oplysninger i sagen kan fastslås, at sagsøger
er ejer af mini-graveren, og dermed at sagsøger har dokumenteret ejerskab. allerede der-
for skal konkursboet frifindes.
manglende dokumentation for erhvervelse sort range rover
ifølge oplysninger i centralregistret for motorkøretøjer var det omhandlede køretøj pr.
konkurstidspunktet registreret med det konkursramte selskab som ejer og steen richard
andersen, der er fader til direktøren for det konkursramte selskab, som bruger.
køretøjet var flexleaset, og det konkursramte selskab havde betalt forholdsmæssig regi-
streringsafgift af køretøjet for perioden 1. oktober 2013 til ultimo september 2014.
adspurgt pr. e-mail om ejerforholdet, svarede steen richard andersen i e-mail af 4. fe-
bruar 2015 (bilag e), at køretøjet befandt sig i sverige og var svensk ejet, og at det aldrig
havde været ejet af det konkursramte selskab.
i forbindelse med sikring af lejemål beliggende depotvej 7, 4700 næstved med det kon-
kursramte selskab som lejer, hvilket lejemål det konkursramte selskabs direktør eller
steen richard andersen, der gav møde for selskabet i forbindelse med konkursdekretets
afsigelse, ikke havde oplyst om, antraf konkursboet v/undertegnede den 6. februar 2015
steen richard andersen i det omhandlede køretøj. køretøjet var monteret med nummer-
pladen ah 96 323 (bilag f) svarende til registreringen i motorkøretøjsregistreret.
de i steen richard andersens e-mail af 4. februar 2015 (bilag 5) anførte oplysninger om
blandt andet svensk ejerskab m.m. kunne ikke konstateres den 6. februar 2015.
ved politiets mellemkomst satte boet sig i besiddelse af køretøjet på steen richard ande-
rensens bopæl uden for næstved. der henvises til omtale heraf i avisartikel bragt i den
trykte udgave af næstved tidende (bilag g) lørdag den 7. februar 2015.
ved gennemgang af indhentede oplysninger fra skat kan det konstateres, at der ikke er
betalt forholdsmæssig registreringsafgift fra den 1. oktober 2014 til d.d. det vil sige, at
steen richard andersen som bruger har benyttet køretøjet i perioden fra den 1. oktober
2014 til konkursen den 6. januar 2015 og i den efterfølgende periode frem til den 6. febru-
ar 2015, uden at der var betalt registreringsafgift. disse omstændigheder støtter, at der
ikke er blevet gennemført nogen overdragelse af køretøjet.
krav på registreringsafgift i den angivne periode har skat anmeldt i konkursboet med
status efter konkurslovens § 93.
                                                  - 17 -
       som dokumentation for påstået betaling af købesummen henviser sagsøger til en poste-
       ring på selskabets driftskonto, hvori den påståede kontante købesum angiveligt indgår
       som en del af beløbet. bankkontoudtog fra flexi leasing aps udvisende hævning af kon-
       tant beløb til betaling af købesummen foreligger ikke.
       den af flexi leasing aps fremlagte ikke reviderede årsrapport 2014 (bilag 14b) aflagt af
       selskabet v/direktør steffen kok den 20. juli 2015 med tilhørende bilag (bilag 12b, 13b,
       15b) udgør ikke dokumentation for den påståede betaling.
       revision gennemført af en uafhængig revisor er ifølge årsrapporten fravalgt, og direktør
       steffen kok, som har opstillet regnskabet, er i familie med steen richard andersen og
       sønnen kasper andersen.
       manglende dokumentation for erhvervelse/ejerskab af seat leon og volkswagen touran
       det bestrides som udokumenteret, at der er sket betaling for køretøjerne. bogføring i det
       konkursramte selskab eller hos mariusz kolakowski som sagsøger og påstået erhverver,
       som støtter dette synspunkt, bankkontoudtog udvisende hævninger af kontant beløb til
       betaling af købesummen eller anden form for dokumentation til belysning af den påståe-
       de betaling foreligger ikke.
       de af mariusz kolakowski fremlagte oplysninger (bilag 11c, 12c, 13c, 14c, 15c, 17c)
       dokumenterer tilsvarende ikke nogen betalingsstrøm bag den påståede betaling af købe-
       summen til det konkursramte selskab.”
sø- og handelsrettens begrundelse og resultat
p-7-15
retten lægger efter udlejer henrik thomsens forklaring til grund, at dab siden 2013 var le-
jer af lejemålet beliggende på depotvej 7, 4700 næstved. dette understøttes af kasper ben-
jamin andersens forklaring om, at dab hensatte biler på depotvej 7, samt at kasper benja-
min andersen gav samtykke til parkering ved ejendommen.
henset til at bobcatten befandt sig på lejemålet ved kurators besigtigelse af lagerhallen i be-
gyndelsen af februar 2015, findes jens hansen ikke ved sin forklaring alene at have løftet be-
visbyrden for, at ejerskabet af bobcatten skulle tilkomme ham. jens hansens krav om udle-
vering af bobcatten tages herefter ikke til følge, og anpartsselskabet af 1. december 2014 un-
der konkurs skal herefter frifindes.
                                                 - 18 -
p-8-15
det fremgår af registreringsattest vedrørende bilen af mærket range rover, at dab siden
den 16. oktober 2013 var ejer af bilen. dette understøttes af skats afgørelse af 24. september
2014 som tillige anfører, at range roveren var købt af dab, samt at dab var bilens nuvæ-
rende leasinggiver.
flexi leasing aps har for at dokumentere ejerskab over range roveren fremlagt faktura af
25. juli 2014. flexi leasing aps har anført, at købesummen er betalt kontant efter salg af en
campingvogn og har samtidig anvist en større indbetaling på selskabets bankkonto, uden at
det nærmere fremgår, hvad denne indbetaling vedrører. retten finder på denne baggrund, at
flexi leasing aps ikke har løftet bevisbyrden for, at dab ikke længere er ejer af bilen, hvor-
for flexi leasing aps’ krav om udlevering af bilen nægtes fremme, således at anpartssel-
skabet af 1. december 2014 under konkurs frifindes. retten finder ikke, at den af flexi lea-
sing aps’ fremlagte ikke-reviderede årsrapport eller det i øvrigt fremførte, kan føre til et an-
det resultat.
p-9-15
det fremgår af de fremlagte registreringsattester, at politiet har været ejer af seat leon’en og
volkswagen touranen siden henholdsvis den 31. august 2006 og den 1. november 2011. det
er ubestridt, at bilerne blev solgt på auktion af dab.
der er i sagen fremlagt to fakturaer fra dab, hvor mariusz kolakowski står anført som køber
af en seat leon den 21. januar 2014 og som køber af en volkswagen touran den 25. juni 2014.
der er endvidere fremlagt en salgsoversigt, hvoraf blandt andet seat leon fremgår, samt to
kontoudtog, hvor udbetalingen af overskuddet fra salgene overføres til politiet. herefter og
henset til at dab aldrig har været registreret som ejer af bilerne, og at politiet ikke har an-
meldt krav i konkursboet, finde retten, at mariusz kolakowski har løftet sin bevisbyrde for,
at han er ejer af de to biler, hvorfor han har krav på udlevering af bilerne fra konkursboet.
sagsomkostninger
                                                  - 19 -
ved fastsættelsen af sagsomkostningerne er der lagt vægt på sagernes udfald og forløb, her-
under at der har været afholdt ét samlet telefonmøde i sagerne, der er afleveret i alt tre pro-
cesskrifter fra hver advokat, og at den samlede retssag har været hovedforhandlet på én dag.
vedrørende p-7-15, finder retten, under hensyn til sagens omfang, herunder at der alene har
været afgivet partsforklaringer i sagen, og at sagen kun i mindre omfang er berørt i konkurs-
boets processkrifter, at jens hansen skal betale sagsomkostninger til anpartsselskabet af d. 1.
december 2014 under konkurs med 10.000 kr.
vedrørende p-8-15, finder retten, under hensyn til sagens karakter, herunder at en stor del af
processkrifterne, vidneforklaringerne og bilagene vedrører sagen, at flexi leasing aps skal
betale sagsomkostninger til anpartsselskabet af d. 1. december 2014 under konkurs med
15.000 kr.
vedrørende p-9-15, finder retten, under hensyn til sagens omfang, herunder at der alene har
været afgivet partsforklaringer i sagen, at anpartsselskabet af d. 1. december 2014 under
konkurs skal betale sagsomkostninger til mariusz kolakowski med 13.723 kr. hvoraf 500 kr.
dækker retsafgift og 723 kr. dækker udgiften til tolkebistand.
thi kendes for ret:
anpartsselskabet af d. 1. december 2014 under konkurs v/kurator finn lynge jepsen frifin-
des i p-7-15 og p-8-15.
anpartsselskabet af d. 1. december 2014 under konkurs v/kurator finn lynge jepsen skal in-
den 14 dage udlevere køretøjerne:
 -    vw, touran 1.4 tsi reg. nr. aa 62 915, stel nr. wvgzzz1tzdw022903
 -    seat, leon 2,0 fsi reg.nr. ye 58 189, stel nr. vsszzz1pz7r012840
 til mariusz kolakowski.
                                                - 20 -
jens hansen skal inden 14 dage betale 10.000 kr. i sagsomkostninger til anpartsselskabet af
d. 1. december 2014 under konkurs v/kurator finn lynge jepsen.
flexi leasing aps skal inden 14 dage betale 15.000 kr. i sagsomkostninger til anpartsselska-
bet af d. 1. december 2014 under konkurs v/kurator finn lynge jepsen.
anpartsselskabet af d. 1. december 2014 under konkurs v/kurator finn lynge jepsen skal in-
den 14 dage betale i alt 13.723 kr. i sagsomkostninger til mariusz kolakowski.
sagsomkostningsbeløbene forrentes efter rentelovens § 8 a.
                                          marie neerlin
                                              (sign.)
                                           ___ ___ ___
                                udskriftens rigtighed bekræftes
                            sø- og handelsretten, den 24. maj 2016
